b'\n_START_ARTICLE_\nStari svet\n_START_PARAGRAPH_\nStari svet je skupno ime za del sveta, ki je bil poznan evropskim ljudstvom pred odkritjem Amerike leta 1492, torej Afriko, Azijo in Evropo brez Amerik in Oceanije. Uporablja se kot nasprotje Novega sveta, ozemelj na zahodni polobli, ki so jih konec srednjega veka pri\xc4\x8dele odkrivati in osvajati evropske pomorske velesile. Avstralija in drugi deli Oceanije so bili odkriti \xc5\xa1e kasneje, zato jih obi\xc4\x8dajno ne uvr\xc5\xa1\xc4\x8damo ne v Stari, ne v Novi svet._NEWLINE_Danes se razdelitev uporablja med drugim v biogeografiji in ponazarja razlike v flori in favni obeh obmo\xc4\x8dij (drugo ime za Stari svet po tej razdelitvi je Palaeogaea).'